|  |  |  |
| --- | --- | --- |
| **AALBORG UNIVERSITET**  **Bestyrelsesmøde: 3-22, 15/6 2022**  **Pkt.: 3**  **Bilag: C**     |  |  | | --- | --- | |  | **Rektorsekretariatet** Fredrik Bajers Vej 7K Postboks 159 9100 Aalborg  Telefon: 9940 9940 E-mail: aau@aau.dk | |

Dato: 23. maj 2022 NSN/ltp Sagsnr.: 2022-012-00290

Referat af

Aalborg Universitets ekstraordinære bestyrelsesmøde, 10.05.2022

|  |  |
| --- | --- |
|  |  |
|  | Til stede | Afbud |
| **EKSTERNE MEDLEMMER** |  |  |
| Lene Espersen (formand) | X |  |
| Lars Raadkjær Enevoldsen (næstformand) | X |  |
| Claus Holstein (CH) | X\* |  |
| Henrik Tvarnø (HT) | X\* |  |
| Stener Kvinnsland (SK) | X\* |  |
| André Rogaczewski (AR) | X\* |  |
| **INTERNE VIP-MEDLEMMER** |  |  |
| Antje Gimmler (AG) | X |  |
| Kjeld Nielsen (KN) | X |  |
| **INTERNT TAP-MEDLEM** |  |  |
| Vakant mandat | - |  |
| **INTERNE STUDENTERMEDLEMMER** |  |  |
| Marie Elisabet Strøyberg (MES) | X |  |
| Linea Winkler Pedersen-Ulrich (LPU) | X |  |
| **FASTE DELTAGERE UDEN STEMMERET** |  |  |
| Per Michael Johansen (rektor) | - |  |
| Anne Marie Kanstrup (prorektor) | - |  |
| Søren Lind Christiansen (universitetsdirektør) | - |  |

\*CH, HT, SK og AR deltog virtuelt.

Mødet begyndte kl.: 09.00

Mødet sluttede kl.: 10.00

Referent: Nicklas Schreiber Nielsen/Lise Thorup-Pedersen

Næste ordinære møde: 15.06.2022

Vicedirektør Henrik H. Søndergaard deltog i mødet.

Faste deltagere uden stemmeret deltog ikke i mødet.

1. **Bestyrelsesformandens velkomst**

Formanden bød velkommen til mødet.

**2. Godkendelse af dagsorden**

Dagsordenen blev godkendt.

**3. Beslutning om ansættelse af rektor efter indstilling fra ansættelsesudvalget (LUKKET PUNKT)**

Bilag A) Sagsfremstilling

Bilag B) CV

Formanden orienterede om, at der sideløbende med ansættelsesprocessen har været et opslag af de ledige mandater som henholdsvis bestyrelsesformand og eksterne bestyrelsesmedlemmer.

Formanden fortalte om ansættelsesprocessen og redegjorde for baggrunden for ansættelsesudvalgets indstilling.

Bestyrelsen besluttede enstemmigt at ansætte Per Michael Johansen som rektor for en ny periode på seks år efter indstilling fra ansættelsesudvalget.

Formanden fortalte, at det har været meget udbytterigt at have en dekan med i ansættelsesudvalget, da dekanerne har kendskab til dagligdagen på ”ledelsesgangen”.

Bestyrelsen godkendte et forslag til en pressemeddelelse, dog med et forslag om at nævne enten navnene på ansættelsesudvalgets medlemmer eller blot ansættelsesudvalgets sammensætning i en fodnote. Bestyrelsen betonede vigtigheden af, at beslutningen kommunikeres hurtigst muligt. Medarbejderrepræsentanterne pointerede, at der også er vigtigt at kommunikere bestyrelsens beslutning internt i organisationen.

Formanden bemærkede afslutningsvis, at bestyrelsen besluttede at igangsætte processen tidligt, vel vidende at tidsfaktoren kunne anfægtes, men at det blev vurderet mest hensigtsmæssigt af hensyn til kontinuitet på universitetet.

**4. Eventuelt**

Formanden foreslog at invitere eventuelle nye eksterne bestyrelsesmedlemmer til at deltage på bestyrelsesmødet i juni, da de ellers først vil have mulighed for at møde de øvrige bestyrelsesmedlemmer på bestyrelsesmødet i oktober pga. deres indtrædelsestidspunkter, hvilket bestyrelsen tilsluttede sig.